
Izabelė Marija Barniškaitė-Jonaitienė baigė pedagoginius mokslus ir įsigijo 
mokytojos diplomą Lietuvoje. Mokytojavo iš pradžių kaime, vėliau Kybartuose, dvare 
ir ilgą laiką Kaune. Būdama Rygiškių Jono gimnazijoje priklausė kankliečiams. Kai 
ji mokytojavo kaime, tai vakarais duodavo suaugusiems pamokas--mokė skaityti ir rašy- 
ti, nes tais laikais dauguma kaimo žmonių buvo beraščiai. 

1928 metais ištekėj ) už leitenanto Antano Jonaičio ir buvo paskirta dėstyti į 
17-tą Kauno mokyklą. Kai Šančiuose pastatė pačią moderniškiausią Pabaltyje mokyklą, 
Izabelė Jonaitienė buvo išrinkta iš 50 mokyklų mokytojų dirbti toje mokykloje. Ją lan- 
kė atstovai iš Estijos ir Latvijos. Čia būdama ji rengė pasirodymus, sceninius veikalus - 
tai buvo reprezentacinė mokykla. 

Pasitraukus į Vokietiją, Izabelė dėstė gamtą ir rankų darbus lietuvių gimnazijoje 
Scheinfelde. Ji mokė mergaites siuvimo, mezgimo ir audimo. Pati išaudė 50 tautinių 
drabužių įvairiems chorams. Amerikoje dėstė istoriją lituanistinėje mokykloje. 

Izabelė nuo 1922 metų skautė. Dalyvavo 1933 metų tarptautinėje stovykloje Pa- 
langoje, kurią lankė Lordas Baden Powell. Stovyklavo ir vadovavo įvairiose skaučių 
stovyklose. Vokietijoje Seserijos štabe buvo skaučių skyriaus vedėja. Atvažiavus į Ame- 
riką vėl dirbo Seserijos vadijoje kaip skautininkių skyriaus vedėja, vėliau socialinio sky- 
riaus vedėja. Ten išdirbo 16 metų. Suorganizavo pirmą skautininkių suvažiavimą 
Amerikoje. Apdovanota Lelijos ordinu. Dabar priklauso skautininkių draugovei ir turi 
vyresnės skautininkės laipsnį. 

Nuo 1928 metų iki dabar priklauso DLK Birutės draugijai. Clevelande ėjo vice- 
pirmininkės pareigas daugelį metų. Suruošė daug tarptautinių parodų ir pateko į Plain 
Dealer laikraštį tokia antrašte: Lietuva užsitarna vo vietą pasaulio žemėlapyje. 

Izabelė Jonaitienė yra nepaprastų gabumų žmogus. Visą savo gyvenimą dirbo 
Lietuvai--garsino Lietuvos vardą. Ką darė, visada darė gerai, visur buvo pirmutinė, visur 
sugebėjo vadovauti. Ir todėl susilaukė didelės pagarbos ir įvertinimo. Už nuopelnus 
buvo apdovanota garbės „pažymėjimais: iš Lietuvių namų, Radijo valandėlės, skautų tunto; 
Vasario 16 gimnazijos, Čiurlionio ansamblio ir DLK Birutės draugijos. Jos rankų darbai - 
šiaudinukai, puošė eglutes tarptautinėje parodoje, jos pintos verbos žydėjo ant stalų Kaziu- 
ko mugėse, jos siūta Lietuvos vėliava ir dabar puošia Dievo Motinos šventovę. Iš kerami- 
kos plytelių sukurtos vazos puošia daugelio namus. 

Visą savo gyvenimą Izabelė norėjo grįžti į Lietuvą--dabar tas ilgesys atsispindi 
jos eilėraščiuose, kuriuos pradėjo rašyti dar Lietuvoje. Jos eilėraščių rinkinys dabar yra 
ruošiamas spaudai. 3 

Priklauso Pensininkams, Sauliams, Clevelando Lietuvių Bendruomenei, skautinin- 
kių draugovei ir DLK Birutės draugijai. 

